CELEX: C2005/106/59
Language: el
Date: 2005-04-30 00:00:00
Title: Υπόθεση Τ-49/05: Προσφυγή της εταιρίας Reckitt Benckiser N.V. κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 31 Ιανουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/27
            
         Προσφυγή της εταιρίας Reckitt Benckiser N.V. κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 31 Ιανουαρίου 2005
   (Υπόθεση Τ-49/05)
   (2005/C 106/59)
   Γλώσσα στην οποία έχει συνταχθεί η προσφυγή: η αγγλική
   Η εταιρία Reckitt Benckiser N.V., με έδρα το Hoofddorp (Kάτω χώρες), εκπροσωπούμενη από τον δικηγόρο G.S.P. Vos, άσκησε στις 31 Ιανουαρίου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 11 Νοεμβρίου 2004 απόφαση του δευτέρου τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς·
            
         
               —
            
            
               να κάνει δεκτή την αίτηση 2 792 554 για καταχώριση κοινοτικού σήματος·
            
         
               —
            
            
               να καταδικάσει το Γραφείο Εναρμόνισης στο πλαίσιο της Εσωτερικής Αγοράς στα δικαστικά έξοδα.
            
         
      Λόγοι ακυρώσεως και κύρια επιχειρήματα:
   
               Κοινοτικό σήμα προς καταχώριση:
            
            
               Tρισδιάστατο σήμα που αποτελείται από το σχήμα του προϊόντος, το οποίο είναι ορθογώνια ταμπλέτα με εξωτερική επιφάνεια μπλε με ερυθρά στίγματα στην οποία είναι τοποθετημένο γυαλιστερό σφαιρίδιο σαν φίλντισι και ένα άλλο στρώμα λευκό με πράσινα στίγματα, για τα προϊόντα των κλάσεων 1 (αποσκληρυντικά ύδατος, κ.λπ.) και 3 (παρασκευάσματα για χρήση καθαριστηρίων).
            
         
               Απόφαση του εξεταστή:
            
            
               Απόρριψη της αιτήσεως καταχωρίσεως.
            
         
               Απόφαση του τμήματος προσφυγών:
            
            
               Απόρριψη της προσφυγής.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Μη ορθή εφαρμογή του άρθρου 7, παράγραφος 1, στοιχείο β', του κανονισμού (ΕΚ)40/94 (1).
               Μη ορθή εφαρμογή του άρθρου 7, παράγραφος 1, στοιχείο γ', του κανονισμού (ΕΚ) 40/94.
            
         
      (1)  Κανονισμός (EΚ)  40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).